CELEX: 22020D0829
Language: lt
Date: 1553817600000
Title: EEE jungtinio komiteto sprendimas Nr. 77/2019 2019 m. kovo 29 d. kuriuo iš dalies keičiamas EEE susitarimo VI priedas (Socialinė apsauga) [2020/829]

2.7.2020   
               
               
                  LT
               
               
                  Europos Sąjungos oficialusis leidinys
               
               
                  L 210/48
               
            
         EEE JUNGTINIO KOMITETO SPRENDIMAS Nr. 77/2019
         2019 m. kovo 29 d.
         kuriuo iš dalies keičiamas EEE susitarimo VI priedas (Socialinė apsauga) [2020/829]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2015 m. gruodžio 17 d. (2016 m. kovo 9 d. atnaujinta įrašius nedidelius techninius paaiškinimus) Sprendimas Nr. H8 dėl Socialinės apsaugos sistemų koordinavimo administracinės komisijos Techninės duomenų tvarkymo komisijos darbo metodų ir sudėties (1);
                  
               
                     (2)
                  
                  
                     Sprendimu Nr. H8 pakeičiamas į EEE susitarimą įtrauktas Sprendimas Nr. H2 (2), todėl jis turi būti iš EEE susitarimo išbrauktas;
                  
               
                     (3)
                  
                  
                     todėl EEE susitarimo VI priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo VI priedas iš dalies keičiamas taip:
            
                        1)
                     
                     
                        Po 3.H6 punkto (Sprendimas Nr. H6) įterpiamas šis punktas:
                        
                                    „3.H8
                                 
                                 
                                    
                                       32016 D 0720(01): 2015 m. gruodžio 17 d. (2016 m. kovo 9 d. atnaujinta įrašius nedidelius techninius paaiškinimus) Sprendimas Nr. H8 dėl Socialinės apsaugos sistemų koordinavimo administracinės komisijos Techninės duomenų tvarkymo komisijos darbo metodų ir sudėties (OL C 263, 2016 7 20, p. 3).“;
                                 
                              
                  
                        2)
                     
                     
                        3.H2 punkto tekstas (2009 m. birželio 12 d. Sprendimas Nr. H2) išbraukiamas.
                     
                  
         
            2 straipsnis
            
               Europos Sąjungos oficialiojo leidinio EEE priede skelbtinas Sprendimo Nr. H8 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2019 m. kovo 30 d., jei pateikti visi pranešimai pagal EEE susitarimo 103 straipsnio 1 dalį ( (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2019 m. kovo 29 d.
            
               
                  EEE jungtinio komiteto vardu
               
               
                  Pirmininkas
               
               Claude MAERTEN
            
         
         
            (1)  OL C 263, 2016 7 20, p. 3.
         
            (2)  OL C 106, 2010 4 24, p. 17.
         
            (*1)  Konstitucinių reikalavimų nenurodyta.